Baroma 2 | Bibele e Inthaneteng | Phetolelo ea Lefatše le Lecha
Genese Exoda Levitike Numere Deuteronoma Joshua Baahloli Ruthe 1 Samuele 2 Samuele 1 Marena 2 Marena 1 Likronike 2 Likronike Esdrase Nehemia Esthere Jobo Lipesaleme Liproverbia Moeklesia Sefela sa Lifela Esaia Jeremia Lillo Tsa Jeremia Ezekiele Daniele Hosea Joele Amose Obadia Jonase Mikea Nahume Habakuke Sofonia Hagai Zakaria Malakia Matheu Mareka Luka Johanne Liketso Baroma 1 Bakorinthe 2 Bakorinthe Bagalata Baefese Bafilipi Bakolose 1 Bathesalonika 2 Bathesalonika 1 Timothea 2 Timothea Tite Filemone Baheberu Jakobo 1 Petrose 2 Petrose 1 Johanne 2 Johanne 3 Johanne Juda Tšenolo 1 2 3 4 5 6 7 8 9 10 11 12 13 14 15 16
2 Ka hona, Uena motho,+ ha u na boikemelo, ho sa tsotellehe hore na u mang, haeba u ahlola;+ kaha nthong eo u ahlolang e mong ho eona, ua ikahlola, kaha uena ea ahlolang+ u tloaetse ho etsa lintho tse tšoanang.+ 2 Joale rea tseba hore, tumellanong le ’nete,+ kahlolo ea Molimo e khahlanong le ba tloaetseng ho etsa lintho tse joalo. 3 Empa Uena motho,+ na u na le khopolo ee, ha u ntse u ahlola ba tloaetseng ho etsa lintho tse joalo ’me leha ho le joalo u li etsa, hore u tla phonyoha kahlolo ea Molimo?+ 4 Kapa na u nyelisa maruo a mosa+ le mamello+ le tiisetso+ ea hae, hobane u sa tsebe hore tšobotsi e mosa ea Molimo e leka ho u isa pakong?+ 5 Empa ho ea ka bothata+ ba hao le pelo+ ea hao e sa bakeng u ipolokela khalefo+ ka letsatsi la khalefo+ le la ho senoloa+ ha kahlolo+ e lokileng ea Molimo. 6 O tla buseletsa e mong le e mong ho ea ka mesebetsi+ ea hae: 7 bophelo bo sa feleng ho ba batlang khanya le tlhompho le ho se bole,+ ka mamello mosebetsing o molemo; 8 leha ho le joalo, bakeng sa ba ratang likhang+ le ba sa mameleng ’nete+ empa ba mamela ho se loke ho tla ba le khalefo le bohale,+ 9 matšoenyeho le mahlomola, holim ’a moea oa motho e mong le e mong ea etsang se sebe, oa Mojuda+ pele le oa Mogerike;+ 10 empa khanya le tlhompho le khotso bakeng sa e mong le e mong ea etsang se molemo,+ bakeng sa Mojuda pele+ le bakeng sa Mogerike.+ 11 Etsoe Molimo ha a leeme.+ 12 Ka mohlala, bohle ba ileng ba etsa sebe ho se na molao ka ho tšoanang ba tla timela ho se na molao;+ empa bohle ba ileng ba etsa sebe tlas’a molao+ ba tla ahloloa ka molao.+ 13 Etsoe ba utloang molao hase bona ba lokileng ka pel’a Molimo, empa ba phethang+ molao ho tla boleloa hore ba lokile.+ 14 Kaha neng kapa neng ha batho ba lichaba+ ba se nang molao+ ba etsa ka tlhaho lintho tsa molao,+ batho bana, le hoja ba se na molao, ke molao ka bobona. 15 Ke bona ba bontšang hore boitsebiso ba molao bo ngotsoe ka lipelong tsa bona,+ ha matsoalo+ a bona a ntse a ba pakela ’me, menahanong ea bona, ba ntse ba qosoa+ kapa ba bile ba emeloa. 16 Sena se tla etsahala ka letsatsi la ha Molimo ka Kreste Jesu a ahlola+ lintho tsa sephiri+ tsa moloko oa batho,+ ho ea ka litaba tse molemo tseo ke li bolelang.+ 17 Joale, haeba u Mojuda ka lebitso+ ’me u itšetlehile ka molao+ ’me u motlotlo ka Molimo,+ 18 ’me u tseba thato+ ea hae ’me u amohela lintho tse fetisang ka bokhabane hobane u rutoa ka molomo ho tsoa Molaong;+ 19 u kholisehile hore u motataisi oa ba foufetseng,+ leseli la ba lefifing,+ 20 molokisi oa ba se nang kahlolo e molemo,+ mosuoe oa bana,+ le ea nang le moralo+ oa tsebo le oa ’nete+ Molaong— 21 leha ho le joalo, na uena ea rutang e mong, ha u ithute?+ Uena ea bolelang hore “U se ke ua utsoa,”+ na ua utsoa?+ 22 Uena ea reng “U se ke ua feba,”+ na ua feba? Uena ea bolelang hore u nyonya litšoantšo tse rapeloang, na u tlatlapa+ tsa litempele? 23 Uena ea motlotlo ka molao, ka ho tlōla ha hao Molao+ na u hlompholla Molimo? 24 Etsoe “lebitso la Molimo le ntse le nyefoloa ka lebaka la lōna har’a lichaba”;+ feela joalokaha ho ngoliloe. 25 Ha e le hantle, lebollo+ le molemo haeba feela u sebelisa molao;+ empa haeba u motlōli oa molao, lebollo+ la hao le fetohile ho se bolle.+ 26 Ka hona, haeba motho ea sa bollang+ a boloka litlhokahalo+ tse lokileng tsa Molao, ho se bolle ha hae ho tla baloa e le lebollo, na ha ho joalo?+ 27 Motho ea sa bollang ea joalo ka tlhaho, ka ho phetha Molao, o tla ahlola uena+ eo ka molao o ngotsoeng le lebollo u leng motlōli oa molao. 28 Kaha Mojuda hase eo e leng eena ka ntle,+ leha e le hore lebollo ke se ka ntle nameng.+ 29 Empa Mojuda ke eo e leng eena ka hare,+ ’me lebollo la hae ke la pelo+ ka moea, eseng ka molao o ngotsoeng.+ Thoriso+ ea eo ha e tsoe ho batho, empa e tsoa ho Molimo.+